“ศบค.” ติดเชื้อโควิดใหม่ 5,854 ราย ดับเพิ่ม 30 คน
“ศบค.” ติดเชื้อโควิดใหม่ 5,854 ราย ส่วนผู้ติดเชื้อเข้าข่ายด้วยการตรวจ ATK 1,622 ราย ดันยอดป่วยสะสมตั้งแต่ปี 63 ทะลุ 2.1 ล้านราย ดับเพิ่ม 30 คน ยอดเสียชีวิตสะสม 20,707 ราย
“ศบค.” ติดเชื้อโควิดใหม่ 5,854 ราย ส่วนผู้ติดเชื้อเข้าข่ายด้วยการตรวจ ATK 1,622 ราย ดันยอดป่วยสะสมตั้งแต่ปี 63 ทะลุ 2.1 ล้านราย ดับเพิ่ม 30 คน
28 พ.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 5,854 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 5,130 ราย จากการค้นหาผู้ติดเชื้อเชิงรุกในชุมชน 260 ราย และจากเรือนจำ/ที่ต้องขัง 457 ราย ผู้ที่เดินทางมาจากต่างประเทศและเข้าสถานที่กักกันที่รัฐจัดให้ 7 ราย ส่วนผู้ติดเชื้อเข้าข่ายด้วยการตรวจ ATK 1,622 ราย เสียชีวิต 30 ราย
สำหรับจำนวนผู้ป่วยยืนยันสะสมในประเทศตั้งแต่ต้นปี 2563 จนถึงล่าสุดอยู่ที่ 2,106,813 ราย โดยมีผู้ป่วยรักษาหายแล้วเพิ่มขึ้น 6,354 ราย ยอดเสียชีวิตสะสมเพิ่มเป็น 20,707 ราย
